ddrg/super_eurlex huggingface dataset:
2.

Položky v podkategórii potravín 04.2.5.3 „Iné podobné ovocné alebo zeleninové nátierky“ pre E 952, E 954, E 955, E 959 a E 960 sa nahrádzajú takto: „E 952 kyselina cyklámová a jej Na a Ca soli 500 (51) iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru E 954 sacharín a jeho Na, K, Ca soli 200 (52) iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru E 955 sukralóza 400 iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru E 959 neohesperidín DC 50 iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru E 960 glykozidy steviolu 200 (60) iba ovocné alebo zeleninové nátierky so zníženou energetickou hodnotou a nátierky na báze sušeného ovocia so zníženou energetickou hodnotou alebo bez prídavku cukru“
(2)

Žiadosti o dovozné povolenia podané v priebehu prvých siedmich dní mesiaca septembra 2013 na čiastkové obdobie od 1. októbra 2013 do 31. decembra 2013 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,
SK Úradný vestník Európskej únie L 250/36

VYKONÁVACIE NARIADENIE KOMISIE (EÚ) č. 903/2013

z 19. septembra 2013

o vydávaní dovozných povolení pre žiadosti podané v priebehu prvých siedmich dní mesiaca septembra 2013 v rámci colných kvót otvorených nariadením (ES) č. 1385/2007 pre hydinové mäso

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

so zreteľom na nariadenie Komisie (ES) č. 1385/2007 z 26. novembra 2007, ktorým sa ustanovujú pravidlá uplatňovania nariadenia Rady (ES) č. 774/94, pokiaľ ide o otvorenie a správu určitých colných kvót Spoločenstva v odvetví hydinového mäsa (3), a najmä na jeho článok 5 ods. 6,

keďže:

Žiadosti o dovozné povolenia podané počas prvých siedmich dní mesiaca septembra 2013 na čiastkové obdobie od 1. októbra 2013 do 31. decembra 2013 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

PRIJALA TOTO NARIADENIE:

Článok 1

Na žiadosti o dovozné povolenia podané na čiastkové obdobie od 1. októbra 2013 do 31. decembra 2013 podľa nariadenia (ES) č. 1385/2007 sa uplatnia koeficienty pridelenia uvedené v prílohe k tomuto nariadeniu.

Článok 2

Toto nariadenie nadobúda účinnosť 20. septembra 2013.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 19. septembra 2013 Za Komisiu v mene predsedu Jerzy PLEWA generálny riaditeľ pre poľnohospodárstvo a rozvoj vidieka

(1) Ú. v. EÚ L 299, 16.11.2007, s. 1.

(2) Ú. v. EÚ L 238, 1.9.2006, s. 13.

(3) Ú. v. EÚ L 309, 27.11.2007, s. 47.
(3)

Uvedené chyby by sa mali opraviť s účinnosťou od nadobudnutia účinnosti nariadenia (ES) č. 828/2009. Povinnosť, ktorá sa článkom 11 ods. 1 českého a poľského jazykového znenia uvedeného nariadenia ukladá každému držiteľovi dovozného povolenia na cukor, by sa mala stiahnuť so spätnou platnosťou, pretože by sa mala obmedzovať len na pôvodného držiteľa povolenia.
(2)

Podľa článku 40 ods. 1 druhého pododseku nariadenia (ES) č. 73/2009 sa vnútroštátne stropy na rok podávania žiadostí 2013 pre Grécko, Španielsko, Luxembursko, Maltu a Spojené kráľovstvo uvedené v článku 40 ods. 1 nariadenia (ES) č. 73/2009 upravili vykonávacím nariadením Komisie (EÚ) č. 287/2013 (2) po oznámení týchto členských štátov o ich zámere poskytnúť na rok 2014 podporu pestovateľom viniča, a to pridelením platobných nárokov v súlade s článkom 103o nariadenia Rady (ES) č. 1234/2007 (3). Spomedzi dotknutých členských štátov Luxembursko a Malta oznámili svoj zámer naďalej prevádzať celú sumu svojho rozpočtu na podporné programy v sektore vinohradníctva a vinárstva, ako sa uvádza v prílohe Xb k nariadeniu (ES) č. 1234/2007. Skutočnosť, že suma na rozpočtový rok 2014 sa porovnaní so sumou vyčlenenou na rozpočtový rok 2013 pre tieto dva členské štáty mierne zvýšila, sa však pri úprave vnútroštátnych stropov pre priame platby na rok podávania žiadostí 2013 nezohľadnila. Príslušné vnútroštátne stropy uvedené v článku 40 ods. 1 nariadenia (ES) č. 73/2009 by sa preto mali zodpovedajúcim spôsobom upraviť.
(6)

Vo všeobecnosti platí, že poľnohospodárom, ktorí požiadali o pomoc vo forme priamej platby na jeden kalendárny rok (N), sa pomoc vyplatí v pevne stanovenej lehote, ktorá patrí do rozpočtového roka (N + 1). Členské štáty však majú, v rámci určitých obmedzení, možnosť vyplatiť platby poľnohospodárom s omeškaním po uplynutí tejto lehoty splatnosti bez akéhokoľvek časového ohraničenia. Tieto omeškané platby môžu spadať do neskoršieho rozpočtového roka. Ak sa v danom kalendárnom roku uplatňuje finančná disciplína, miera úpravy by sa nemala uplatňovať na platby, v súvislosti s ktorými sa žiadosti o pomoc predložili v inom kalendárnom roku, než je rok, v ktorom sa uplatňuje finančná disciplína. S cieľom zaistiť rovnaké zaobchádzanie so všetkými poľnohospodármi je preto vhodné stanoviť, že miera úpravy sa uplatňuje len na platby, v súvislosti s ktorými sa žiadosti o pomoc predložili v kalendárnom roku, v ktorom sa uplatňuje finančná disciplína, bez ohľadu na to, kedy sa platba poľnohospodárom vyplatí.
(3)

Z oznámenia podľa článku 4 ods. 3 nariadenia (ES) č. 969/2006 vyplýva, že žiadosti podané v období od 27. septembra 2013 od 13. hodiny do 4. októbra 2013 do 13. hodiny bruselského času v súlade s článkom 4 ods. 1 uvedeného nariadenia prekračujú objemy, ktoré sú k dispozícii. Z uvedeného dôvodu by sa malo určiť, do akej miery sa môžu dovozné povolenia vydávať a stanoviť koeficient pridelenia, ktorý sa má uplatňovať na požadované objemy.
(3)

Množstvá cukru, na ktoré sa vzťahujú žiadosti o vývozné povolenia, presahujú množstvové limity stanovené podľa nariadenia (EÚ) č. 476/2013. Malo by sa preto stanoviť percento prijatia pre množstvá, o ktoré sa žiadalo od 1. do 4. októbra 2013. Všetky žiadosti o vývozné povolenia na cukor podané po 4. októbri 2013 by sa preto mali zamietnuť a podávanie žiadostí o vývozné povolenia by sa malo pozastaviť,
(4)

Plnenie menových zodpovedností a riadenie štátneho dlhu majú spoločný vplyv na fungovanie trhov s úrokovými sadzbami, a mali by sa koordinovať, aby sa zaistilo účinné vykonávanie týchto dvoch funkcií. Keďže centrálne banky EÚ a iné verejné orgány EÚ riadiace dlh sú na zozname subjektov, na ktoré sa nevzťahuje nariadenie (EÚ) č. 648/2012, a to v snahe zabrániť obmedzeniu ich schopnosti plniť úlohy spoločného záujmu, uplatňovanie odlišných pravidiel na tieto funkcie, keď ich plnia subjekty tretích krajín, by malo nežiaduci vplyv na ich účinnosť. S cieľom zaistiť, aby si centrálne banky tretích krajín a verejné orgány tretích krajín poverené riadením verejného dlhu alebo zasahujúce do riadenia verejného dlhu boli schopné naďalej riadne plniť svoje úlohy, by verejné orgány tretích krajín poverené riadením verejného dlhu alebo zasahujúce do riadenia verejného dlhu mali byť zaradené do zoznamu subjektov, na ktoré sa nevzťahuje nariadenie (EÚ) č. 648/2012,
PRÍLOHA

Príloha I k nariadeniu (ES) č. 881/2002 sa mení takto:

Pod nadpisom „Právnické osoby, skupiny a subjekty“ sa vypúšťa tento záznam:

„Sanabel Relief Agency Limited [alias a) Sanabel Relief Agency b) Sanabel L’il- Igatha c) SRA d) Sara e) Al-Rahama Relief Foundation Limited]. Adresa: 63 South Rd, Sparkbrook, Birmingham B 111 EX, Spojené kráľovstvo, b) 1011 Stockport Rd, Levenshulme, Manchester M9 2TB, Spojené kráľovstvo, c) P.O. Box 50, Manchester M19 25P, Spojené kráľovstvo, d) 98 Gresham Road, Middlesbrough, Spojené kráľovstvo, e) 54 Anson Road, London NW2 6AD, Spojené kráľovstvo. Ďalšie informácie: a) číslo charitatívnej organizácie: 1083469, d) registračné číslo: 3713110. Dátum zaradenia do zoznamu uvedený v článku 2a ods. 4 písm. b): 7.2.2006.“
(2)

Žiadosti o dovozné povolenia podané v priebehu prvých siedmich dní októbra 2013, pokiaľ ide o skupiny č. 1, 2, 4A, 6A, 7 a 8 na čiastkové obdobie od 1. januára do 31. marca 2014, prevyšujú v prípade niektorých kvót množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, a to stanovením koeficientu pridelenia, ktorý sa má uplatňovať na požadované množstvá.
(3)

Prílohy k smerniciam 2000/36/ES, 2001/111/ES a 2001/113/ES obsahujú technické prvky, ktoré by možno bolo potrebné prispôsobiť alebo aktualizovať s cieľom zohľadniť vývoj v oblasti príslušných medzinárodných noriem. V smerniciach 2000/36/ES a 2001/111/ES sa však Komisii neudeľujú primerané právomoci na rýchlu zmenu uvedených príloh v záujme zohľadnenia takéhoto vývoja. V záujme zabezpečenia jednotného vykonávania smerníc 2000/36/ES a 2001/111/ES by sa preto mali na Komisiu delegovať ďalšie právomoci meniť oddiely C a D prílohy I k smernici 2000/36/ES a časť B prílohy k smernici 2001/111/ES, aby sa zohľadnil vývoj príslušných medzinárodných noriem. Navyše sa v smernici 2001/113/ES udeľujú Komisii právomoci uviesť túto smernicu do súladu s vývojom príslušných medzinárodných noriem v súlade s regulačným postupom. Po nadobudnutí platnosti Lisabonskej zmluvy je vhodné zosúladiť uvedené udelenie právomocí s článkom 290 ZFEÚ a rozsah týchto právomocí by sa mal preskúmať.
(7)

S cieľom presadzovať najlepšie postupy v oblasti dohľadu na vnútornom trhu je zásadne dôležité, aby bol jednotný súbor pravidiel doplnený o príručku európskeho dohľadu nad finančnými inštitúciami vypracovanú EBA po konzultácii s príslušnými orgánmi. V uvedenej príručke dohľadu by mali byť určené najlepšie postupy v rámci Únie, pokiaľ ide o metodiky a procesy dohľadu, aby sa dosiahlo dodržiavanie základných medzinárodných zásad a zásad Únie. Príručka by nemala mať formu právne záväzných aktov alebo obmedzovať dohľad na základe posúdenia situácie. Mala by pokrývať všetky záležitosti, ktoré spadajú do rozsahu pôsobnosti EBA, vrátane, vo vhodnom rozsahu, ochrany spotrebiteľa a boja proti praniu špinavých peňazí. V príručke by sa mali stanoviť merateľné ukazovatele a metodiky posudzovania rizika, včasného varovania a kritériá pre opatrenia v oblasti dohľadu. Túto príručku by mali používať príslušné orgány. Používanie príručky by sa malo považovať za významný prvok pri posudzovaní zbližovania postupov v oblasti dohľadu a na účely vzájomného hodnotenia podľa nariadenia (EÚ) č. 1093/2010.
(5)

Bežný plán odberu vzoriek v prípade histamínu z produktov rybolovu sa skladá z deviatich vzoriek, čo si vyžaduje veľa vzorkového materiálu. V poznámke pod čiarou č. 18 týkajúcej sa kritéria bezpečnosti potravín č. 1.26 pre produkty rybolovu sa uvádza, že na úrovni maloobchodu môže byť odobratá jedna vzorka. V takýchto prípadoch by sa celá dávka nemala považovať za nebezpečnú len na základe výsledku jednej vzorky. Ak sa však v prípade jednej z deviatich analyzovaných vzoriek zistí, že presahuje limit M, celá dávka sa považuje za nebezpečnú. To by malo platiť aj v prípade, keď sa u jediných odobratých vzoriek zistí, že presahujú limit M. Preto je vhodné zmeniť poznámku pod čiarou č. 18. Poznámka pod čiarou č. 18 by sa mala uplatňovať aj na kritériá bezpečnosti potravín 1.26 aj 1.27.
(5)

Viaceré členské štáty však vyjadrili obavy, že také povolenie s uvedenými podmienkami používania by podporilo a podnietilo konzumáciu potravín obsahujúcich iné cukry ako tie, ktoré sa v potravinách vyskytujú prirodzene. Navyše by sa tým spotrebiteľom vyslal rozporný a mätúci odkaz, najmä vzhľadom na to, že vnútroštátne poradenstvo v oblasti výživy uvádza, že je potrebné znížiť konzumáciu cukrov. V súvislosti s týmto osobitným zdravotným tvrdením sa usudzuje, že rozporné ciele možno riešiť tým, že sa tvrdenie povolí len za určitých špecifických podmienok používania, ktoré obmedzia jeho používanie na potraviny, ktoré majú buď nízky obsah cukrov alebo na potraviny bez prídavku cukru, avšak s prípadným prirodzeným výskytom cukru.
1.

Pod nadpis „Fyzické osoby“ sa dopĺňajú tieto záznamy: a) „Muhammad Jamal Abd-Al Rahim Ahmad Al-Kashif [alias a) Muhammad Jamal Abdo Al-Kashif, b) Muhammad Jamal Abdo Al Kashef, c) Muhammad Jamal Abd-Al Rahim Ahmad Al-Kashif, d) Muhammad Jamal Abd-Al Rahim Al-Kashif, e) Muhammad Jamal Abdu, f) Muhammad Jamal, g) Muhammad Jamal Abu Ahmad (bojové meno), h) Abu Ahmad (bojové meno), i) Abu Jamal (bojové meno), j) Muhammad Gamal Abu Ahmed, k) Mohammad Jamal Abdo Ahmed (bojové meno), l) Muhammad Jamal Abduh (bojové meno), m) Muhammad Jamal Ahmad Abdu (bojové meno), n) Riyadh (bojové meno)]. Adresa: Egypt. Dátum narodenia: a) 1.1.1964, b) 1.2.1964. Miesto narodenia: Káhira, Egypt. Štátna príslušnosť: Egypt. Číslo cestovného pasu: a) 6487 (egyptský cestovný pas vydaný 30.1.1986 na meno Muhammad Jamal Abdu), b) egyptský cestovný pas vydaný v roku 1993 na meno Muhammad Jamal Abd-Al Rahim Ahmad Al-Kashif, c) 388181 (jemenský cestovný pas vydaný na meno Muhammad Jamal Abd-Al Rahim Al-Kashif). Dátum zaradenia do zoznamu v zmysle článku 2a ods. 4 písm. b): 21.10.2013.“ b) „Mohamed Lahbous [alias a) Mohamed Ennouini, b) Hassan, c) Hocine]. Dátum narodenia: 1978. Miesto narodenia: Mali. Štátna príslušnosť: Mali. Adresa: Mali. Dátum zaradenia do zoznamu v zmysle článku 2a ods. 4 písm. b): 24.10.2013.“
(9)

Nariadeniami (ES) č. 853/2004 a (ES) č. 854/2004 sa stanovujú určité predpisy pre dovoz produktov živočíšneho pôvodu a potravín s obsahom tak produktov rastlinného pôvodu, ako aj spracovaných produktov živočíšneho pôvodu (zložených produktov) do Únie. Nariadením (ES) č. 1162/2009 sa stanovujú prechodné opatrenia odchylne od určitých z uvedených predpisov týkajúcich sa určitých zložených produktov, v prípade ktorých sa ešte neuskutočnila harmonizácia na úrovni Únie, pokiaľ ide o zdravotné podmienky ich dovozu do Únie. Tieto podmienky boli zmenené nariadením Komisie (EÚ) č. 28/2012 z 11. januára 2012, ktorým sa stanovujú požiadavky na osvedčovanie, pokiaľ ide o dovoz určitých zložených produktov do Únie a ich prepravu cez Úniu, a ktorým sa mení a dopĺňa rozhodnutie 2007/275/ES a nariadenie (ES) č. 1162/2009 (5), a do 31. decembra 2013 nebudú úplne zharmonizované. Preto je až do budúcej harmonizácie právnych predpisov Únie nevyhnutné stanoviť odchýlky platné počas dodatočného prechodného obdobia stanoveného v tomto nariadení.
(4)

Článkom 10 protokolu 3 k Dohode o Európskom hospodárskom priestore sa vylučujú náhrady za vývoz do Lichtenštajnska, na Island a do Nórska. Okrem toho Únia uzavrela s určitými tretími krajinami dohody, ktoré zahŕňajú zrušenie náhrad za vývoz. Táto skutočnosť by sa preto mala v súlade s článkom 7 ods. 2 nariadenia (ES) č. 1670/2006 zohľadniť pri výpočte koeficientu na obdobie rokov 2013/2014,
(5)

Vedecká skupina ďalej dospela k záveru, že pôdy a sedimenty sú prirodzené rezervoáre dioxínov a PCB. Prevod dioxínov cez pôdu do rastlín a prevod PCB cez koreňový aparát má vo všeobecnosti menší význam. V posledných rokoch sa v niektorých vzorkách ovčej pečene z rôznych európskych krajín zistilo, že obsahujú vysoké koncentrácie dioxínov a PCB, hoci nie sú spojené so špecifickými zdrojmi kontaminácie. Pre ovce je spásanie primárnym faktorom vystavenia kontaminantom. Pri spásaní môže príjem pôdy nastať prostredníctvom častíc uložených na rastlinách alebo priamo pri konzumácii pastvinnej vegetácie blízko povrchu zeme. Príjem pôdy je veľmi variabilný a výrazne sezónny: stredný príjem pôdy bol nahlásený na úrovni 8 % príjmu sušiny. Celkovo príjem pôdy môže podstatne prispieť k vystaveniu oviec účinkom dioxínov a PCB. Málo údajov je k dispozícii, pokiaľ ide o prenos dioxínov a/alebo PCB z krmiva do ovčej pečene. V závislosti od polychlórovaného dibenzo-p-dioxínu (PCDD) a polychlórovaného dibenzofuránu (PCDF) alebo PCB kongenerov sa pomer prenosu pohyboval od 5 až 175 a bol približne 4-krát vyšší v prípade pečene než v prípade mäsa alebo obličiek.
(10)

Bacalhau čiže portugalská treska sa vyrába ďalším sušením mokrosolených rýb. Tento postup sušenia by mohol byť ovplyvnený použitím polyfosforečnanov. Okrem toho uvedené použitie polyfosforečnanov by mohlo zabrániť rozvinutiu typickej farby a chute tresky bacalhau. Takže solené ryby upravené fosforečnanmi pravdepodobne nie sú v záujme výrobcov tradičného bacalhau. S cieľom umožniť výrobcom tradičného bacalhau, aby sa prispôsobili situácii, keď možno uvádzať na trh ryby upravované fosforečnanmi, by sa pre nich malo navrhnúť prechodné obdobie. Počas tohto obdobia výrobcovia tradičného bacalhau majú možnosť dohodnúť sa s dodávateľmi a oboznámiť sa s analytickými metódami, ktoré možno použiť na kontrolu prítomnosti fosforečnanov pridaných do rýb.
(4)

Je dôležité zabezpečiť kontinuitu vo vykonávaní politiky rozvoja vidieka a hladký prechod z jedného programovacieho obdobia do nasledujúceho programovacieho obdobia. Uplatňovanie programov rozvoja vidieka a príslušných právnych ustanovení na programovacie obdobie 2007 – 2013, ako aj programov a ustanovení na nasledujúce programovacie obdobie sa bude nevyhnutne prekrývať. V tejto súvislosti môžu členské štáty za určitých podmienok naďalej prijímať záväzky na základe nariadenia Rady (ES) č. 1698/2005 (7) po ukončení programovacieho obdobia 2007 – 2013 do 31. decembra 2015. Preto je vhodné v záujme právnej istoty vysvetliť, že ak sa nariadenie (ES) č. 1857/2006 odvoláva na kritériá nariadenia (ES) č. 1698/2005, tieto kritériá by sa naďalej mali uplatňovať pri posudzovaní štátnej pomoci na základe nariadenia (ES) č. 1857/2006 počas predĺženého obdobia jeho uplatňovania, a to aj po nadobudnutí účinnosti nového nariadenia, ktorým sa nahrádza nariadenie (ES) č. 1698/2005.
1.

Článok 2 sa nahrádza takto: „Článok 2 Odchýlka ustanovená v článku 1 sa uplatňuje na chrbtové filé z tuniaka vyvážané z Guatemaly a deklarované na prepustenie do voľného obehu v Únii v období od 1. januára 2012 do 31. decembra 2013 alebo do dátumu predbežného uplatňovania dohody o pridružení medzi Európskou úniou a Strednou Amerikou zo strany Guatemaly, ak tento deň nastane skôr, do výšky množstiev stanovených v prílohe k tomuto nariadeniu.“
(6)

Pred vydaním povolenia pravidelnej námornej dopravy musí schvaľujúci colný orgán uskutočniť konzultáciu s colnými orgánmi ostatných členských štátov, ktorých sa táto služba bude týkať. V prípade, že si držiteľ tohto povolenia (ďalej len „držiteľ“) po vydaní povolenia praje rozšíriť službu na územie iných členských štátov, boli by potrebné ďalšie konzultácie s colnými orgánmi týchto členských štátov. Aby sa v maximálnej možnej miere zabránilo ďalším konzultáciám po tom, čo bolo povolenie udelené, malo by sa stanoviť, že lodné prepravné spoločnosti žiadajúce o povolenie môžu okrem zoznamu členských štátov, ktorých sa táto služba bude skutočne týkať, uviesť takisto členské štáty, ktorých by sa služba potenciálne mohla týkať a o ktorých vyhlásia, že pre ne v budúcnosti plánujú službu zriadiť.
(11)

Na posilnenie vzájomnej dôvery medzi členskými štátmi, na zabezpečenie ich lepšej koordinácie na úrovni Únie a na posilnenie ich vzájomného partnerského tlaku by sa vykonávacia právomoc prijímať odporúčania na nápravné opatrenie zamerané na riešenie akýchkoľvek nedostatkov zistených v hodnotiacich správach mala preniesť na Radu. Takáto vykonávacia právomoc odzrkadľuje osobitné právomoci prenesené na Radu podľa článku 70 ZFEÚ, v oblasti vzájomného hodnotenia vykonávania politík Únie v priestore slobody, bezpečnosti a spravodlivosti. Taktiež sa v nej primerane premieta účel hodnotiaceho mechanizmu, vychádzajúceho z tohto lex specialis, ktorým je – v tejto konkrétnej oblasti a súbežne so všeobecnou právomocou Komisie dohliadať na uplatňovanie práva Únie pod kontrolou Súdneho dvora Európskej únie postupmi pri porušení právnych predpisov – plniť doplnkovú funkciu monitorovania účinnosti praktického vykonávania politík Únie prostredníctvom partnerského preskúmania. Okrem toho takáto vykonávacia právomoc prenesená na Radu prispieva k realizácii želania Európskej rady, ktoré vyjadrila vo svojich záveroch z 23. a 24. júna 2011, aby sa spolupráca v schengenskom priestore ďalej posilňovala prostredníctvom zvyšovania vzájomnej dôvery medzi členskými štátmi a aby členské štáty zodpovedali za zaručenie účinného uplatňovania všetkých schengenských pravidiel v súlade s dohodnutými spoločnými štandardmi a základnými zásadami a normami. Takáto vykonávacia právomoc v súlade so závermi Rady z 8. marca 2012 taktiež prispieva k zlepšovaniu správy schengenského priestoru prostredníctvom politických rokovaní na úrovni ministrov o správnom fungovaní schengenského priestoru vrátane rokovaní v situáciách, v ktorých hodnotiace správy poukázali na vážne nedostatky. Takéto rokovania by sa mali uskutočniť v zmiešanom výbore, ktorý pozostáva z členských štátov EÚ a štátov pridružených k schengenskému priestoru a mali by napomôcť, aby Rada v rozsahu svojich právomocí prijímala rozhodnutia na zabezpečenie účinného fungovania schengenského priestoru. Napokon, pri prenesení takejto vykonávacej právomoci na Radu sa primerane zohľadňuje potenciálne politicky citlivý charakter odporúčaní, ktoré sa často dotýkajú vnútroštátnych vykonávacích právomocí a právomocí v oblasti presadzovania práva.
(2)

Stanovená minimálna miera pokrytia prijatí by sa z dôvodu technického a ekonomického vývoja mohla upraviť, pričom štatistiky by naďalej spĺňali platné kvalitatívne ukazovatele a normy. Toto zjednodušenie umožní znížiť spravodajské zaťaženie spravodajských jednotiek, najmä malých a stredných podnikov. Miera pokrytia prijatí by sa preto mala znížiť z 95 % na 93 %.
(14)

Ustanovenia tohto nariadenia o obmedzeniach rybolovného úsilia by sa mali uplatňovať od 1. februára 2013. Ustanovenia týkajúce sa obmedzenia výlovu a pridelených kvót by sa mali uplatňovať od 1. januára 2013 s výnimkou nových ustanovení týkajúcich sa WCPFC a IOTC, ktoré by sa mali uplatňovať odo dňa nadobudnutia účinnosti tohto nariadenia. Ustanovenia zahrnuté v dôsledku pristúpenia Chorvátska k Európskej únii by sa mali uplatňovať odo dňa uvedeného pristúpenia. Týmto spätným uplatňovaním nebude dotknutá zásada právnej istoty, pretože príslušné rybolovné možnosti zatiaľ neboli vyčerpané. Keďže zmeny režimov pre rybolovné úsilie majú priamy vplyv na hospodárske činnosti dotknutých flotíl, toto nariadenie by malo nadobudnúť účinnosť hneď po jeho uverejnení,